Krim-plattformen

Krim-plattformen (engelsk: Crimea platform, Ukrainsk: Кримська платформа) er et internasjonalt forum som ble etablert i 2021 etter et diplomatisk initiativ fra Ukraina høsten 2020. Plattformen er ment å være en internasjonal koordineringsmekanisme for å motvirke konsekvenser og trusler i forbindelse med Russlands anneksjon av Krim i 2014. Den er også ment å være et internasjonalt format for konsultasjoner med hovedformålet å få tilbake halvøyen under ukrainsk kontroll.Krim-plattformen er ment til å forene alle nasjonale og internasjonale innsatser som er knyttet til returnering av den ukrainske halvøyen.


== Crimean Platform Summit ==
Krim-plattformen ble lansert under toppmøtet Crimean Platform Summit mandag 23. august 2021 i Kiev. Embetsrepresentanter fra 46 land deltok på toppmøtet. Daværende statssekretær i Utenriksdepartementet Audun Halvorsen representerte Norge på toppmøtet. Hovedformålet var å representere Norge under markeringen av 30-årsdagen for Ukrainas uavhengighet og lanseringen av Krim-plattformen.


=== Deltakere på toppmøtet i 2021 ===
Følgende nasjoner og internasjonale organer deltok på toppmøtet 23. august 2021 – delegasjonslederne er også navngitt i listen:
 Frankrike – utenriksminister Jean-Yves Le Drian
 Tyskland – næringsminister Peter Altmaier
 Italia – utenriksminister Benedetto Della Vedova
 Japan – ambassadør Kurai Takashi
 Storbritannia – minister for Europa og Amerika Wendy Morton
 USA – energisekretær Jennifer Granholm
 Latvia – president Egils Levits
 Litauen – president Gitanas Nauseda
 Estland – president Kersti Kaljulaid
 Polen – president Andrzej Duda
 Slovakia – statsminister Eduard Heger
 Ungarn – president János Áder
 Moldova – president Maia Sandu
 Slovenia – president Borut Pahor
 Finland – president Sauli Niinistö
 Romania – utenriksminister Bogdan Aurescu
 Romania – statsminister Florin Cîțu
 Georgia – statsminister Irakli Garibashvili
 Kroatia – statsminister Andrej Plenković
 Sverige – statsminister Stefan Löfven
 Sveits – Nationalratspräsident Andreas Aebi
 Tsjekkia – president for Senatet i Tsjekkia Miloš Vystrčil
 Tyrkia – utenriksminister Mevlüt Çavuşoğlu
 Spania – sekretær for EU-saker Juan González-Barba Pera
 Belgia – utenriksminister Sophie Wilmès
 Luxembourg – utenriksminister Jean Asselborn
 Østerrike – utenriksminister Alexander Schallenberg
 Nederland – handels- og utviklingsminister Tom de Bruijn
 Irland – utenriksminister Simon Coveney
 Danmark – ambassadør Ole Egberg Mikkelsen
 Bulgaria – utenriksminister Svetlan Stoev
 Montenegro – utenriksminister George Radulovich
 Nord-Makedonia – utenriksminister Bujar Osmani
 Portugal – utenriksminister João Gomes Cravinho
 Norge – statssekretær i Utenriksdepartementet Audun Halvorsen
 Canada – ambassadør Larisa Galadza
 New Zealand – ambassadør Si'alei van Toor
 Malta – ambassadør Godwin Montanaro
 Australia – ambassadør Bruce Edwards
 Kypros – ambassadør Luis Telemachus
 Hellas – ambassadør Vasilios Bornovas
 Island – ambassadør Eidun Atlason
 Albania – utenriksminister Olta Xhaçka
 NATO – visegeneralsekretær Mircea Geoană
 Den europeiske union (Det europeiske råd) – president Charles Michel
 Den europeiske union (EU-kommisjonen) – visepresident Valdis Dombrovskis
 Europarådet – generalsekretær Marija Pejčinović Burić
GUAM – generalsekretær Altay Əfəndiyev


== Prioriteter og formater ==
Krim-plattformen lanserte fem prioriterte mål:

Forsterkning av internasjonal politikk om å ikke anerkjenne endringer i Krims status
Effektivitet og forsterking av sanksjoner
Beskyttelse av menneskerettighetene og internasjonal folkerett
Styrkning av sikkerhet i og utenfor Svartehavet og Azovhavet, beskyttelse av prinsippet om frihet for internasjonal ferdsel
Å overvinne anneksjonens økonomiske og økologiske virkninger


== Støttegrupper ==
I samarbeid med NATOs parlamentarikerforsamling dannet Ukrainas parlament Verkhovna Rada støttegrupper for Krim-plattformen i Litauens og Latvias parlamenter. Den 6. august 2021 ble det første Crimea Platform Expert Network-møtet avholdt i Kiev. Over 200 ukrainske og utenlandske eksperter og forskere fra 33 ulike land deltok. Nettverket skal observere og analysere situasjonen på halvøyen og i Svartehavet og Azovhavet, utvikle ideer og forslag på grunnlag av plattformens fem prioriteter.


== Se også ==
Krim
Sevastopol
Russlands anneksjon av Krim i 2014


== Referanser ==